دستونک
بہ بیت ماں جندءِ گِسءَ در پہ در بہ پرمائِے
 تئی همسفر کہ جتا انت سفر بہ پرمائِے
غمءِ نہالء بدئے آپ گوں دلءِ هوناں
 ودار مهرءِ کشار انت بر بہ پرمائِے
بہ بیت اچ تئی زهیراں ادارکے پد و پیش
 اے دل نہ منیت هزاراں هنر بہ پرمائِے
من سدّکاں اے گنهگاریں دل میاریگ انت
 بزور هپت برءَ آس و چر بہ پرمائِے
دلءَ را چیزکے روچ انت کہ پہک برگشتگ
 نہ زوریت وت وتی گپءَستر بہ پرمائِے
نباشدیں اے زمانگ هزار پندل زانت
 کہ همتپاک بہ بنت سنگ و سر بہ پرمائِے
اے گنگدام گوزنت ماه و سال هاموش انت
 ترا حداءِ سر انت دو هبر بہ پرمائِے
حیالءِ مرکبءَ قاضی تو هرکجا کہ برئے
 ماں سارت و گرم لداں هشک و تر بہ پرمائِے
مُبارک قاضی